Giver udlejer tilladelse til at lejer må korttidsudleje lejemålet f.eks. via AirBnB, er det dog vigtigt at være opmærksom på, at korttidsudlejningen max. må være 70 dage om året, medmindre den enkelte kommune har tilladt længere perioder for korttidsudlejning. De 70 dage, som er udgangspunktet for korttidsudlejning, er fastsat i regeringens deleøkonomiske udspil i 2018, hvor AirBnB udlejning begyndte at vokse i Danmark.   Derudover skal der ved korttidsudlejning være fokus på at udleje gennem en portal som AirBnB, der automatisk indberetter indtjeningen til SKAT. Der skal nemlig altid betales skat af indtægter fra korttidsudlejning, og via AirBnB udlejning undgås således manuel indberetning til SKAT.